b'\n_START_ARTICLE_\nReiko Aylesworth\n_START_SECTION_\nUra\n_START_PARAGRAPH_\nAylesworth aloitti n\xc3\xa4yttelemisen 13-vuotiaana. My\xc3\xb6hemmin h\xc3\xa4n sai Rebecca Lewisin roolin amerikkalaisessa saippuasarjassa One Life to Live. H\xc3\xa4n on vieraillut lukuisissa televisiosarjoissa, kuten Kova laki, C.S.I., Ed, Teho-osasto, Lost ja Damages sek\xc3\xa4 elokuvissa Sinulle on postia ja Man on the Moon._NEWLINE_Aylesworth haki Nina Myersin roolia sarjassa 24, mutta osan sai Sarah Clarke. Sen j\xc3\xa4lkeen h\xc3\xa4n haki Kate Warnerin roolia, mutta sen puolestaan sai Sarah Wynter. Tuottajat kuitenkin tarjosivat h\xc3\xa4nelle osaa CTU:n agentti Michelle Desslerin\xc3\xa4. Aylesworth liittyi sarjaan toisella tuotantokaudella ja oli mukana, kunnes h\xc3\xa4nen roolihahmonsa kirjoitettiin ulos viidennell\xc3\xa4 kaudella. H\xc3\xa4n on my\xc3\xb6s n\xc3\xa4ytellyt sotilas Kelly O\xe2\x80\x99Brienia elokuvassa Aliens vs. Predator 2.'